Berggrunnen består stort sett av fyllitt. Øya har flere tydelige spor etter istiden. Berget er polert av isen og har tydelige skuringsstriper. Øst-/sørsiden har en mengde jettegryter eller rester av jettegryter, de fleste som halvsirkler med bare den nedre delen intakt. Isbreen presset seg trolig mellom øya og fastlandet. Navnet «Skorpo» beskriver noe høyt, rundaktig og berglendt.